Stone of Destiny

Stone of Destiny er en britisk-canadisk eventyr-komedie fra 2008. Filmen er skrevet og regissert av Charles Martin Smith, og har Charlie Cox, Kate Mara, Billy Boyd og Robert Carlyle i hovedrollene.

Filmen er basert på virkelige hendelser som beskrevet i boken The Taking of the Stone of Destiny av Ian Hamilton, som er basert på virkelige hendelser om Hamilton og hans tre medhjelpere som gjennomførte en tilsynelatende umulig oppgave: Å stjele Stone of Scone, den skotske kroningssteinen som ble tatt av den engelske kongen i 1296.«I Stole The Stone of Destiny» , Sons of Scotland

 Handling 
Året er 1950. Ian Hamilton (Charlie Cox) er en skotsk nasjonalist som til daglig er universitetsstudent. Han har særlig én visjon han vil virkeliggjøre - å bringe tilbake den legendariske skotske nasjonalskatten The Stone of Scone, en 200 kilo tung steinblokk som kongene av Skottland satt på ved sine kroninger, før steinen ble tatt med til Westminster Abbey i London som krigsbytte i 1296. Han gjør grundig research av bygningen, låner penger av en lokal politiker for å ha råd til å reise, og er fast bestemt på å gjennomføre et tyveri som potensielt kan putte ham i fengsel for de neste tjue årene. Og politiet er på vakt til enhver tid.

Opprinnelig skulle hans gode venn Billy (Billy Boyd) vært med ham til Westminster Abbey, men han trekker seg av personlige grunner. I stedet finner han tre andre personer som han klekker ut en plan med. Ian, Kay (Kate Mara), Gavin (Stephen McCole) og Alan (Ciaron Kelly) utgjør en i utgangspunktet usannsynlig gruppe som reiser til London med ett mål for øye - å gjenreise en bit av den skotske stoltheten.

 Rolleliste 
 Charlie Cox som Ian Hamilton
 Kate Mara som Kay Matheson
 Stephen McCole som Gavin Vernon
 Ciaron Kelly som Alan Stuart
 Billy Boyd som Bill Craig
 Robert Carlyle som John McCormick
 Peter Mullan som Ians far
 Brenda Fricker som fru McQuarry
 Juliet Cadzow som Ians mor

 Referanser 

 Eksterne lenker 


Kategori:Filmer fra 2008
Kategori:Britiske eventyrfilmer
Kategori:Britiske filmkomedier
Kategori:Britiske kriminalfilmer
Kategori:Canadiske filmkomedier
Kategori:Canadiske kriminalfilmer
Kategori:Canadiske eventyrfilmer
Kategori:Filmer basert på bøker
Kategori:Filmer basert på virkelige hendelser
Kategori:Filmer satt til 1950-årene
Kategori:Filmer lagt til Skottland
Kategori:Filmer lagt til London
Kategori:Engelskspråklige filmer